ມີການກົດດັນ ໃຫ້ອາຊ່ຽນ ເພີ່ມການປາບປາມ ໄຂ້ຍຸງ ດື້ຢາ
ອົງການສະຫະປະຊາຊາດ ຮຽກຮ້ອງໃຫ້ທຳການຕັດສິນໃຈທາງການເມືອງ ໃນການຕໍ່ສູ້ ຕ້ານກັບພະຍາດໄຂ້ຍຸງທີ່ດື້ຢາ
ພວມມີການຮ້ອງຂໍໃຫ້ບັນດາລັດຖະມົນຕີກະຊວງສາທາລະນະສຸກຂອງສະມາຄົມປະຊາຊາດ ໃນເຂດເອເຊຍຕາເວັນອອກສຽງໃຕ້ຫຼືອາຊ່ຽນ ສະໜັບສະໜຸນການດຳເນີນຄວາມພະຍາຍາມ ຂອງອົງການສະຫະປະຊາຊາດ ເພື່ອສະກັດກັ້ນການແຜ່ລະບາດຂອງໄຂ້ຍຸງ ສາຍພັນທີ່ດື້ຢາ ໂດຍສະເພາະຢູ່ໃນບໍລິເວນຊາຍແດນຂອງກຳປູເຈຍ ແລະມຽນມານັ້ນ ນັກຂ່າວວີໂອເອ Ron Corben ສົ່ງລາຍງານມາຈາກບາງກອກວ່າ ຫົວໜ້າອົງການ RBM ຂອງສະຫະປະຊາຊາດ ທີ່ຕໍ່ສູ້ກັບພະຍາດໄຂ້ຍຸງ ກ່າວວ່າ ການຕັດສິນໃຈຢ່າງເດັດຂາດພຽງພໍ ທາງດ້ານການເມືອງ ອາດສາມາດນຳໄປສູ່ການລຶບລ້າງພະຍາດດັ່ງກ່າວນີ້ໄດ້ ພວມມີການກົດດັນໃຫ້ບັນດາລັດຖະມົນຕີກະຊວງສາທາລະນະສຸກຂອງສະມາຄົມປະຊາ ຊາດໃນເອເຂດເອເຊຍຕາເວັນອອກສຽງໃຕ້ ຫຼືອາຊ່ຽນແລະພວກເຈົ້າໜ້າທີ່ ທີ່ປະຊຸມກັນ ຢູ່ປະເທດໄທ ໃຫ້ເສີມຂະຫຍາຍການດຳເນີນຄວາມພະຍາຍາມ ໃນການລຶບລ້າງພະຍາດ ໄຂ້ຍຸງສາຍພັນດື້ຢາທີ່ພວມມີເພີ່ມຂຶ້ນໃນຫຼາຍຮູບແບບຢູ່ໃນຂົງເຂດ ພວກນັກວິທະຍາສາດມີຄວາມຢ້ານກົວວ່າ ໄຂ້ຍຸງສາຍພັນດື້ຢາອາດແຜ່ລະບາດອອກໄປ ນອກຂົງເຂດເອເຊຍຕາເວັນອອກສຽງໃຕ້ ເຂົ້າໄປຍັງທະວີບຕ່າງໆ ເຊັ່ນອາຟຣິກາຊຶ່ງເປັນ ຂົງເຂດທີ່ມີພວກເຄາະຮ້າຍຈຳນວນຫຼວງຫຼາຍ ໄດ້ຕົກເປັນເຫຍື່ອຂອງເຊື້ອພະຍາດ ຫຼືກາ ຝາກທີ່ໂຕຍຸງເປັນສື່ນໍາເອົາມາແຜ່ຜາຍນັ້ນ ທ່ານ Thomas Teuscher ຜູ້ອຳນວຍການບໍລິຫານຂອງກຸ່ມພາຄີຕີຕ້ານພະຍາດໄຂ້ຍຸງ ຫຼື RBM ທີ່ໄດ້ຮັບຄວາມສະໜັບສະໜຸນຈາກສະຫະປະຊາຊາດນັ້ນກ່າວວ່າ ຈຳເປັນຕ້ອງ ໄດ້ມີການດຳເນີນຄວາມພະຍາຍາມເພີ່ມຕື່ມເພື່ອຄໍ້າປະກັນວ່າ ຢ່າງນ້ອຍພະຍາດໄຂ້ຍຸງທີ່ ດື້ຢາຍັງຖືກຈຳກັດໃຫ້ຢູ່ແຕ່ໃນເຂດເອເຊຍຕາເວັນອອກສຽງໃຕ້ທໍ່ນັ້ນ ທ່ານ Teuscher ເວົ້າວ່າ ອົງການອະນາໄມໂລກ ຊຶ່ງໃຫ້ຄວາມສະໜັບສະໜຸນທີ່ສຳຄັນຕໍ່ກຸ່ມພາຄີຕີຕ້ານພະຍາດ ໄຂ້ຍຸງ ຕະຫຼອດທັງທະນາຄານໂລກ ແລະພະແນກການຕ່າງໆ ຂອງສະຫະປະຊາຊາດ ກ່າວວ່າໄຂ້ຍຸງເປັນໄພຂົ່ມຂູ່ຕໍ່ປະຊາຊົນຈຳນວນ 2 ພັນ 200 ລ້ານຄົນຢູ່ໃນ 20 ປະເທດ ທົ່ວເຂດເອເຊຍປາຊີຟິກ ໂດຍມີ 330 ລ້ານຄົນຕົກຢູ່ໃນຄວາມສ່ຽງສະເພາະແຕ່ຢູ່ໃນບັນ ດາປະເທດອາຊ່ຽນທໍ່ນັ້ນ ໃນປີ 2010 ຂົງເຂດເອເຊຍປາຊີ ຟິກມີກໍລະນີຄົນເປັນພະຍາດໄຂ້ ຍຸງຢູ່ 28 ລ້ານຄົນ ໂດຍມີຜູ້ເສຍ ຊີວິດ 38,000 ຄົນ ຫຼາຍກວ່າ 90 ເປີເຊນ ຂອງພວກທີ່ເສຍຊີ ວິດ ແມ່ນຢູ່ໃນ ປະເທດອິນເດຍ ບັງກລາແດັສ ອິນໂດເນເຊຍແລະ ປາປົວນິວກີເນຍ ພວກເຈົ້າໜ້າທີ່ໄດ້ພາກັນຕື່ນຕົກ ໃຈ ຍ້ອນຜູ້ປ່ວຍເປັນພະຍາດໄຂ້ຍຸງມີຈຳນວນເພີ່ມຂຶ້ນຢູ່ໃນປະເທດໄທແລະກຳປູເຈຍ ພ້ອມກັບບໍລິເວນຊາຍແດນທີ່ຕິດກັບມາເລເຊຍນຳ ພວກນັກວິທະຍາສາດໄດ້ຖີ້ມໂທດໃສ່ການໃຊ້ຢາຊະນິດທີ່ໃຊ້ພຽງເທື່ອດຽວແລະການຂາຍ ຢາປອມວ່າ ເປັນສາເຫດສຳຄັນທີ່ພາໃຫ້ມີການດື້ຢາຫລາຍຂຶ້ນເລື້ອຍໆ ທ່ານ Teuscher ກ່າວວ່າມີຄວາມເປັນຫ່ວງຫຼາຍຂຶ້ນນັບມື້ວ່າໃນຈຸດໃດຈຸດນຶ່ງການປິ່ນປົວພະຍາດນີ້ດ້ວຍຢາ ຈະປະສົບກັບຄວາມລົ້ມແຫຼວ ທ່ານ Teuscher ເວົ້າວ່າ ທ່ານ Teuscher ໄດ້ຮຽກຮ້ອງໃຫ້ມີການຮ່ວມມືກັນຂ້າມຊາຍແດນເພີ່ມຂຶ້ນ ເພື່ອຄວບຄຸມ ໄພຂົ່ມຂູ່ຈາກໄຂ້ຍຸງທີ່ດື້ຢານັ້ນບໍ່ໃຫ້ແຜ່ລະບາດອອກໄປຕື່ມອີກ ແຕ່ທ່ານກໍກ່າວວ່າ ຄວາມ ສຳເລັດໃນເລື່ອງນີ້ ຕ້ອງໄດ້ມີການຄຸ້ມຄອງເປັນຢ່າງດີທີ່ສຸດ ພວກຄົນປ່ວຍເປັນໄຂ້ຍຸງທຸກໆ ປະເພດ ແລະຫຼີກລ່ຽງການປິ່ນປົວທີ່ຊ້ຢາພຽງເທື່ອດຽວແລະມີການຕິດຕາມເບິ່ງຢ່າງລະມັດ ລະວັງ ທ່ານ Teuscher ຫວັງວ່າ ຖ້າຫາກມີການນຳໃຊ້ຊັບພະຍາກອນຕ່າງໆຢ່າງເປັນການພຽງ ພໍ ໄຂ້ຍຸງກໍອາດຈະຖືກກຳຈັດໃຫ້ສິ້ນຊາກໄປໃນທີ່ສຸດ ທ່ານ Teuscher ເວົ້າວ່າ ກອງປະຊຸມເປັນເວລາ 2 ມື້ທີ່ພູເກັດ ປະເທດໄທ ຊຶ່ງໄດ້ເລີ່ມຂຶ້ນໃນວັນພະຫັດແລະສິ້ນສຸດ ລົງໃນວັນສຸກກ່ອນນີ້ຍັງໄດ້ສົນທະນາຫາລືກັນກ່ຽວກັບການຄວບຄຸມພະຍາດຕ່າງໆທີ່ບໍ່ ສາມາດຕິດຕໍ່ໄດ້ ເຊັ່ນໂຣກຫົວໃຈ ມະເຮັງ ເບົາຫວານ ແລະພະຍາດປອດເຮື້ອຮັງ ສ່ວນຫົວຂໍ້ອື່ນໆນັ້ນກໍມີ ບັນຫາການສະໜອງການຮັກສາສຸຂະພາບໃຫ້ທຸກໆຄົນ ການ ຄວບຄຸມຢາສູບ ການແຜ່ລະບາດຂອງເຊື້ອ HIV ແລະໂຣກເອດສ໌ໃນເຂດເທດສະບານຕະ ຫຼອດທັງການຄຸ້ມຄອງໄພພິບັດສຸກເສີນຕ່າງໆ ໃນການເຈລະຈາຫາລືຄັ້ງນີ້ ນອກຈາກບັນດາລັດຖະມົນຕີສາທາລະນະສຸກແລະພວກເຈົ້າ ໜ້າທີ່ຂອງອາຊ່ຽນແລ້ວ ຍັງມີລັດຖະມົນຕີຈາກຈີນ ຍີ່ປຸ່ນ ແລະເກົາຫຼີໃຕ້ ເຂົ້າຮ່ວມນຳ